C 188/38
ET
Euroopa Liidu Teataja
30.5.2023
15. juhib tähelepanu asjaolule, et 2019. aastal, enne pandeemia puhkemist, registreeriti 42 ELi linnas rohkem kui üks miljon ööbimist, kusjuures Pariisis, Barcelonas, Lissabonis ja Roomas ületati 10 miljonit ööbimist.
Aastatel 2020–2021 tabaski COVID-19 kõige rängemalt just linna- ja kunstiturismi ning päikeselisi rannapuhkuse sihtkohti;
16. peab positiivseks seda, et reisijate huvi on nihkunud väiksematesse linnadesse ja maapiirkondadesse, ning väljendab heameelt asjaolu üle, et külastajad loobuvad üha enam „traditsioonilistest“ turismimarsruutidest.
Komitee toetab sellega seoses kindlalt ELi aruka liikuvuse strateegia (3) eesmärki kahekordistada kiirraudteeliiklust kogu Euroopas.
Ta on veendunud, et tänapäevased ja jätkusuutlikud reisimisviisid tugevdavad maaturismi veelgi enam;
17. rõhutab, et kuigi EL esitleb end maailmas parima turismisihtkohana, on ELi turismi taastumine viimasel kahel aastal toimunud peamiselt tänu riigi- ja Euroopa-sisesele turismile.
Selleks, et veelgi enam toetada ELi piires reisivaid Euroopa kodanikke, kutsub komitee üles tegema uusi jõupingutusi olemasolevate piiriüleste raudteeühenduste parandamiseks (265 piiriülesest ühendusest 149 ei ole töökorras) (4), et edendada heitevaba transporti, elavdada ELi raudteevõrku ja muuta see 21. sajandi vajadustele vastavaks, kasutades selleks kõige uuemaid raudteetransporditehnoloogiaid;
Mõju eluasemesektorile 18. tunnistab, et eelkõige suurte Euroopa linnade omavalitsused seisavad silmitsi kasvava nõudlusega taskukohase eluaseme järele, et võtta vastu kodanikke, kes soovivad neis linnades õppida, töötada ja elada.
Taskukohase eluaseme tagamine on avaliku huvi küsimus, millega peavad tegelema kohalikud omavalitsused, leides parimad võimalikud lahendused, et vältida konflikte nendega, kes on huvitatud oma eluaseme turistidele väljaüürimisest;
19. juhib tähelepanu sellele, et lühiajalise majutuse üüriteenused ühendavad kahte eraldi turgu – eluaseme- ja turismiturgu.
Selle tagajärjel võivad hoonete renoveerimiseks antavad rahalised või maksusoodustused soodustada üüriruumide muutmist eluruumidest turismimajutuseks, mis annab võimaluse nende äriliseks ärakasutamiseks elanike, üliõpilaste ja töötajate kahjuks;
20.
märgib, et iga pädev asutus peaks otsustama, kas sotsiaaleluruumides võiks lubada lühiajalist majutust;
21. rõhutab, et piirkondades, kus veebiplatvormid tegutsevad väga aktiivselt, on mõju kinnisvaraturule märkimisväär­ ne (5).
See toob kaasa üüri- ja kinnisvarahindade tõusu, mis vähendab hoonefondi kättesaadavust kohalikule elanikkonnale;
22. rõhutab, et platvormidele võimaluste pakkumisel on oluline järgida ka avaliku poliitika eesmärke, nagu kättesaadav ja taskukohane eluase, ning kaitsta linnakeskusi, eriti kui majandustingimused Euroopas halvenevad.
Lühiajalise majutuse üüriteenuste pakkumine platvormide kaudu ja nende mõju ei tohi kahjustada turismi laialdast aktsepteerimist Euroopa piirkondades ja linnades ega halvendada linnaosade elukeskkonda;
Andmete jagamine 23. on seetõttu seisukohal, et kooskõlas andmekaitse-eeskirjadega on lühiajalise majutuse üüriteenuste platvormide kohustuslikud teabejagamisnõuded siduvad, kuna selline juurdepääs teabele on ametiasutuste jaoks oluline, et tagada taskukohase eluaseme kättesaadavus;
24. on mures selle pärast, et platvormidel on raske jagada ametiasutustega elutähtsat teavet, kuigi on näha märke nende valmisolekust aidata kohalikel ja piirkondlikel omavalitsustel teha teadlikke poliitilisi otsuseid ning hõlbustada kohalike normide rakendamist ja mõistmist;
(3) (4) (5)
https://transport.ec.europa.eu/transport-themes/mobility-strategy_en https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders https://www.sciencedirect.com/science/article/pii/S0094119020300498